**KLAIPĖDOS MIESTO SAVIVALDYBĖS**

**Susisiekimo sistemos priežiūros ir plėtros PROGRAMOS (Nr. 06) APRAŠYMAS**

|  |  |
| --- | --- |
| **Biudžetiniai metai** | 2021-ieji metai |
| **Asignavimų valdytojas** | Savivaldybės administracija |
| **Programos pavadinimas** | **Susisiekimo sistemos priežiūros ir plėtros programa** | **Kodas** | **06** |
| **Ilgalaikis prioritetas****(pagal KSP)** | Pažangi, konkurencinga ir subalansuota miesto ekonominė plėtra Tvarus ir darnus miesto urbanistinis vystymas | **Kodas** | **I****III** |
| **Šia programa įgyvendinamas savivaldybės strateginis tikslas** | Kurti mieste patrauklią, švarią ir saugią gyvenamąją aplinką | **Kodas** | **02** |
| **Programos tikslas** | Didinti gatvių tinklo pralaidumą ir užtikrinti jų tankumą | **Kodas** | **01** |
| **Tikslo įgyvendinimo aprašymas:****01 uždavinys. Rekonstruoti, tiesti ir prižiūrėti gatves.**Gatvių rekonstravimas ir tiesimas planuojami vadovaujantis Klaipėdos miesto bendrojo plano sprendiniais ir Klaipėdos miesto savivaldybės plėtros strateginiu planu. Siekiama gerinti susisiekimo sąlygas Klaipėdos mieste didinant miesto gatvių pralaidumą, tankinant gatvių tinklą ir mažinant avaringumą. ***Gatvių tiesimas ir rekonstravimas.***2020 m. parengus *Baltijos pr. ir Šilutės pl. žiedinės sankryžos* techninį projektą, 2021 m. bus tęsiami žiedinės sankryžos rekonstravimo darbai (atraminių sienučių montavimas abiejose Vilniaus plento pusėse, dviejų estakadų pamatų montavimas ir kolonų statymas, Baltijos pr. važiuojamosios dalies pagrindų įrengimas ir asfalto dangos paklojimas, požeminių perėjų konstrukcijų montavimas, inžinerinių tinklų įrengimas). 2021 m. bus tęsiami ir baigiami Lypkių g. II etapo su laikinos pervažos įrengimu rekonstravimo darbai (Lypkių g. važiuojamosios dalies pagrindų įrengimas ir asfalto dangos paklojimas, laikinos geležinkelio pervažos įrengimas su automatika, pėsčiųjų ir dviračių takų įrengimas, inžinerinių tinklų įrengimas, gatvių apšvietimo įrengimas).Bus tęsiami dėl rangovo bankroto stabtelėję *Tilžės g. nuo Šilutės pl. iki geležinkelio pervažos* rekonstravimo darbai. 2021 m. planuojama užbaigti šį gatvės ruožą ir *žiedinę Tilžės g., Mokyklos g. ir Šilutės pl. sankryžą* pertvarkant ją į šviesoforais reguliuojamą sankryžą. Rekonstravus Tilžės g. ruožą nuo esamos žiedinės sankryžos iki geležinkelio pervažos, bus pagerinta infrastruktūra (įrengta kokybiška danga, nutiesti dviračių ir pėsčiųjų takai, įrengtas apšvietimas, rekonstruoti inžineriniai tinklai). Pertvarkius žiedinę sankryžą į šviesoforinę bus padidintas sankryžos pralaidumas, pagerinta infrastruktūra.*Darnaus judumo priemonių diegimas Klaipėdos mieste*. Įgyvendinant projektą, 2021 m. planuojama pradėti Klaipėdos senamiesčio keturių gatvių dangų atnaujinimą: Žvejų g. nuo Tiltų g. iki Pilies g., Daržų g. nuo Pilies g. iki Aukštosios g., Didžiosios Vandens g. nuo Aukštosios g. iki Tiltų g., Vežėjų g. nuo Turgaus g. iki Daržų g. Šių gatvių šaligatvių ruožus planuojama sutvarkyti taikant universalaus dizaino principus, įrengti apšvietimą, lietaus nuotekas. Taip pat planuojama įrengti 10 viešojo transporto stotelių (2021 m. ir 2022 m. – po 5 stoteles): Autobusų stoties st., Kauno g. (Ąžuolyno st.), Liepų g. (Savivaldybės st.), Sausio 15-osios g. (Malūno tvenkinio st.), Joniškės g. (Žemaičių, Slyvų st.), Mogiliovo g. (Mogiliovo st.), Statybininkų pr. (Šilutės st.), Taikos pr. (Kurėno st.), Smiltelės g. (Irklų st.).  *Teatro ir Sukilėlių g. rekonstrukcija.* Senamiestyje esančias Teatro ir Sukilėlių gatves planuojama palikti motoriniam transportui. Inicijuotu projektu siekiama atnaujinti Sukilėlių (220 m) ir Teatro (118 m) gatvių važiuojamąsias dalis, šaligatvius: išardyti senas dangas, tinkamai įrengti pagrindus, lietaus nuotekų sistemą, įrengti apšvietimą, naujas, senamiesčio grindiniui keliamus reikalavimus atitinkančias, dangas. Planuojama parengti techninius darbo projektus, gauti statybas leidžiančius dokumentus. Dalį lėšų planuojama gauti iš ES fondų. *Tauralaukio* gyvenamojo rajono gatvių rekonstravimo darbai. 2021 m. bus tęsiami ir baigiami *Pajūrio g. ir Klaipėdos g. (dalies) rekonstravimo darbai* (įrengtas 2 krypčių po 2 eismo juostas kelias, įrengtos šviesoforinės sankryžos, pėsčiųjų ir dviračių takų įrengimas, gatvių apšvietimas), 2021 m. bus tęsiami ir baigiami *Virkučių g. ir Klaipėdos g.* kapitalinio remonto darbai (įrengtos gatvės su asfalto danga, gatvių apšvietimas).Vykdant ES lėšomis iš dalies finansuojamą projektą, planuojama baigti rekonstrukcijos darbus *Šilutės plento ruože nuo Tilžės g. iki geležinkelio pervažos (iki Kauno g.).**Danės g. rekonstravimas.* Siekiant užtikrinti saugesnes eismo sąlygas, eismo srautų reguliavimą centrinėje miesto dalyje 2021 m. bus vykdomos Danės g. nuo Bastionų g. iki Artojų g. projektavimo paslaugos (projektuojama važiuojamoji dalis, automobilių staymo vietos, apšvietimas, pėsčiųjų ir dviračių takai ir kitos eismo saugumo priemonės). Vadovaujantis Klaipėdos miesto savivaldybės administracijos direktoriaus 2020- m. balandžio 27 d. įsakymu Nr. AD1-554 „Dėl Klaipėdos miesto savivaldybės 2020–2023 metų žvyruotų kelių asfaltavimo priemonių plano patvirtinimo“ bus tęsiama priemonė – *mėgėjų sodų teritorijoje savivaldybių institucijų valdomų kelių remontas*. 2021 m. bus pradedamos Baltijos 13‑osios ir Baltijos 1-osios gatvių kapitalinis remontas (įrengiamos paviršinės lietaus nuotekos, gatvių apšvietimo tinklai, gatvių pagrindų įrengimas ir kiti inžineriniai tinklai).Vykdant Klaipėdos miesto savivaldybės tarybos 2017 m. kovo 30 d. sprendimą Nr. T2-75, tęsiamas priemonės *Klaipėdos miesto gatvių rekonstravimas bendromis savivaldybės ir privačių asmenų lėšomis* vykdymas. Minėtu sprendimu yra patvirtintas Fizinių ar juridinių asmenų, pageidaujančių skirti tikslinių lėšų Klaipėdos miesto savivaldybės teritorijoje esančiai viešai susisiekimo infrastruktūrai, pasiūlymų teikimo, pripažinimo tinkamais įgyvendinti ir finansavimo tvarkos aprašas. 2021 m. bus pradėtos vykdyti Dienovidžio g., Arimų g., Neringos g., Vikingų g. remonto darbai (įrengiami kelių pagrindai) ir Dailės g. remonto darbai su projekto parengimu.2023 m. planuojama pradėti vykdyti *Klemiškės g. rekonstravimo* darbus.2021 m. suplanuota parengti šių objektų techninius projektus: Ž*vejybos produktų iškrovimo vietos prie jūros Klaipėdos miesto teritorijoje įrengimui, Jaunystės g. ir privažiuojamojo kelio sankryžos, Rūtos g. kapitaliniam remontui, Klaipėdos miesto žvyruotų gatvių kapitaliniam remontui.**Ištisinio asfaltbetonio dangos įrengimas* miesto gatvėse ir kiemuose. Siekiant užtikrinti patogų ir saugų eismą, kaip ir kasmet, bus atliekami blogos būklės gatvių remonto, ištisinių asfaltbetonio dangų įrengimo darbai. 2021 m. planuojama atlikti šių gatvių ištisinės dangos (apie 2,6 ha) remonto darbus: Vingio g. (ruožas nuo Šilutės pl. iki Smiltelės g.), H. Manto g. (ruožas nuo Poilsio parko iki J. Janonio g.), Mogiliovo gyvenamojo rajono g. (Budelkiemio g. ir kt.).  Taip pat numatoma atlikti akmenimis grįstų gatvių ir daugiabučių namų kiemų, biudžetinių įstaigų kiemų dangos remonto, šaligatvių, pėsčiųjų bei privažiuojamųjų kelių remonto ir įrengimo darbus, įrengti automobilių stovėjimo vietas prie pėsčiųjų takų, remontuoti, prižiūrėti ir atnaujinti eismo reguliavimo priemones, vykdyti tiltų ir kelio statinių priežiūrą.Pagal 2020 m. parengtą techninį darbo projektą numatoma sutvarkyti *Vilniaus dailės akademijos Klaipėdos fakulteto teritoriją.* Planuojama atlikti eismo juostos įrengimo darbus *šalia Klaipėdos Simono Dacho progimnazijos esančiame Jūrininkų take.* **02 uždavinys. Užtikrinti patogios viešojo transporto sistemos funkcionavimą.*****Viešojo transporto paslaugų organizavimas.***Vadovaudamasi Lietuvos Respublikos transporto lengvatų įstatymu, savivaldybė moka vežėjams kompensacijas už keleivius, turinčius teisę į važiavimo lengvatas vietinio susisiekimo keleivinio transporto maršrutais. Kaip ir kasmet, bus kompensuojamos moksleivių važiavimo į mokymo įstaigas iš kaimo vietovių (iki 40 km atstumu nuo Klaipėdos miesto) ir bendrabučiuose gyvenančių mokinių kelionės išlaidos bei siekiama, kad būtų įgyvendinta transporto lengvatų įstatymo nuostata ir kompensuojamos bilietų pradinių klasių, profesinių mokymo įstaigų moksleivių pavėžėjimo išlaidos. Siekiant užtikrinti įstatymų ir kitų teisės aktų reikalavimų kelių transporte laikymąsi, tęsiami miesto *viešojo transporto* (maršrutinių taksi, lengvųjų automobilių taksi, vietinio bei priemiesčio susisiekimo autobusų, užsakomųjų reisų) *priežiūros ir paslaugų kokybės kontroliavimo* darbai. Priemonė įgyvendinama pagal Klaipėdos miesto savivaldybės administracijos ir VšĮ „Klaipėdos keleivinis transportas“ sudarytą sutartį. Patikrinimai vykdomi pagal sutartyje numatytą konkretų kontrolinių patikrinimų skaičių ir sąrašą.2021 m. bus tęsiamas *Transporto balso funkcijos įrengimas*, skirtas tobulinti viešojo transporto paslaugą regėjimo negalią turintiems žmonėms. Tai informavimo sistema, realiu laiku teikianti garsinę informaciją apie atvažiuojantį viešąjį transportą išmaniuoju telefonu. Kiekvienoje stotelėje ir kiekviename autobuse įrengiamas „bluetooth“ švyturys, kuris susijungia su išmaniuoju telefonu ir taip suteikia programėlei reikiamus duomenis.Tęsiamas ir *Klaipėdos miesto viešojo transporto švieslenčių ir informacinių švieslenčių įrengimas ir atnaujinimas.* 2021 m. planuojama įrengti 3 miesto autobusų stotelėse elektros įvadus švieslenčių įrengimui.Įgyvendinant Klaipėdos miesto savivaldybės tarybos 2019 m. liepos 25 d. sprendimu Nr. T2‑247 patvirtintus Klaipėdos miesto savivaldybės 2019–2023 metų veiklos prioritetus, numatoma parengti *Viešojo transporto parko atnaujinimo veiksmų planą,* kuris turės numatyti veiksmus, orientuotus į tai, kad 2023 m. 65 procentų viso viešojo transporto priemonių parko sudarytų ekologiškas transportas. 2021 m. planuojamas priemonės *„Infrastruktūros įrengimas, reikalingas BRT sistemai funkcionuoti“* projekto parengimas. Įgyvendinus šį projektą, bus pritaikytos Taikos prospekto ir kitos svarbios miesto gatvės naujai viešojo transporto rūšiai – greitiesiems elektriniams autobusams.Pagal Klaipėdos miesto savivaldybės tarybos 2020 m. liepos 30 d. sprendimą Nr. T2-174 2022 m. planuojama įsigyti 10 *elektra varomų autobusų.***03 uždavinys. Diegti eismo srautų reguliavimo ir saugumo priemones.***Eismo srautų reguliavimo ir saugumo priemonių įgyvendinimas.* Toliau planuojamaeksploatuoti 89 šviesoforus, eismo reguliavimo priemones, atnaujinti 20 dekoratyvinių kelio ženklų stovų, įsigyti 7 šviesoforų postų eismo valdymo įrenginius, naujai įrengti 7 šviesoforus, parengti kintamos informacijos ženklų ant Mokyklos g. viaduko techninį projektą, atlikti 14 saugaus eismo auditų.Bus vykdoma *vietinės rinkliavos už automobilių stovėjimą uostamiestyje* kontrolė, automobilių stovėjimo bilietų automatų priežiūra, automobilių aikštelių papildomų vietų įrengimas ir aikštelių horizontalusis ženklinimas, draudžiamųjų, informacinių ir kitų kelio ženklų pastatymas, priežiūra ir administravimas. Siekiant užtikrinti saugesnes eismo sąlygas miesto gatvėse, planuojama tęsti *Klaipėdos miesto gatvių pėsčiųjų perėjų kryptinį apšvietimą,* kasmet apšviečiant po 10 pėsčiųjų perėjų, įrengti neregių vedimo dangą 14 autobusų stotelių.Išlaikyti *automatinės eismo priežiūros prietaisų* nuomą, planuoti naujų *greičio matuoklių* įsigijimą. Šiuo metu miesto gatvėse įrengti 7 greičio matuokliai, eksploatuojama 18 prietaisų.***Darnaus judumo projektų įgyvendinimas.***Klaipėdos miesto savivaldybė partnerio teisėmis dalyvauja pagal ES komisijos programą „*Horizon 2020“* finansuojamame projekte „*Uostamiesčiai: darnaus judumo principų integravimas*“ kartu su kitais Europos miestais: Antverpenu (Belgija), Aberdynu (Jungtinė Karalystė), Triestu (Italija), Konstanca (Rumunija) bei mokslo institucijomis. Projekto įgyvendinimo metu buvo atlikta mokslinių tyrimų, susijusių su susisiekimo organizavimu. Nustatytos probleminės miesto gatvės (Naujoji Uosto g., Pilies g., Minijos g.), kuriose ruošiamasi įdiegti *Transporto (eismo) valdymo sistemą* (darbų pradžia 2021 m.). Nuo 2017 m. Klaipėdos miesto savivaldybė partnerio teisėmis dalyvauja tarptautiniame projekte *„Naujos transporto rūšies integravimas į miesto viešojo transporto sistemą“* pagal programą ELENA (*European Local Energy Assistance*). 2019 m. parengta ekologiško viešojo transporto galimybių studija su investicijų projektu, kurios parengimo darbus 90 proc. subsidijavo programa ELENA. Galimybių studijoje buvo išnagrinėta Klaipėdos miesto naujų viešojo transporto rūšių plėtra. Kadangi projektas yra tęstinis, 2021 m. planuojamas finansinės ataskaitos auditas.Vadovaujantis Klaipėdos miesto savivaldybės tarybos 2019 m. balandžio 12 d. sprendimu Nr. T2-86 yra dalyvaujama tarptautinės programos URBACT III projekte „Gyvos gatvės“ partnerio teisėmis. Pagrindinis partneris – Parmos miestas (Italija), iš viso projekte dalyvauja 10 miestų partnerių.Projekto tikslas – parodyti ekonominę ir socialinę darnaus judumo (mobilumo) naudą miestiečiams. Klaipėdos miesto savivaldybė prisidėtų prie Klaipėdos miesto darnaus judumo strateginių tikslų siekimo. 2019–2021 m. Klaipėdos miesto savivaldybė partnerio teisėmis dalyvauja ir ES komisijos programos „*Horizon 2020“* finansuojamame projekte *„Darnaus judumo planavimas: bendradarbiavimas bei ryšiai urbanistinėje sistemoje, SUMP-PLUS“.* „SUMP-PLUS“ yra trejų metų mokslinių tyrimų ir inovacijų projektas, skirtas spręsti darnaus judumo iššūkius. Bus tęsiama *Klaipėdos miestui priklausančių elektromobilių įkrovimo stotelių priežiūra.* Iš viso mieste yra įrengtos 5 greito įkrovimo elektromobilių stotelės – Liepų g. 11 (2 prieigos), Liepojos g. 43 A (1 prieiga), Pilies g. 2 A (2 prieigos), Tilžės g. 56B (1 prieiga), Smiltynės g. (šalia Naujosios perkėlos Smiltynės pusėje) (2 prieigos). 2021 m. bus įrengtos 8 naujos iš valstybės gautos stotelės: H. Manto g. 33 (1 vnt.), Pilies g. 2A (1 vnt.), Bangų g. 3 (1 vnt.), Paryžiaus Komunos g. 2 (1 vnt.), Liepojos g. 41 (1 vnt.), Sinagogų g. 7 (1 vnt.), Molo g. 33 (1 vnt.), S. Nėries g. 16B (1 vnt.).Planuojama tęsti dviračių įrenginių priežiūrą: dviračių saugyklos Malūnininkų g. 1, dviračių skaičiuoklių prie prekybos centro „Akropolis“ ir prie Atgimimo stotelės. |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2020 (faktas) | 2021 | 2022 | 2023 |
| Automobilių kelių su danga ilgis, palyginti su bendru kelių ilgiu, proc. | Lietuvos statistikos departamento duomenys | 85,7(2019 m. duomenys) | Didėjantis | Didėjantis | Didėjantis |
| Gatvių tankis, km/kv. km | Lietuvos statistikos departamento duomenys | 3(2019 m. duomenys) | 3 | 3 | 3 |
| Autobusų, kurių amžius neviršija 15 metų, dalis miesto viešajame transporte, proc. | Transporto skyrius | 63 | 68 | 68 | 69 |
| Gatvių, kuriomis važinėja viešasis transportas, ilgis km | Transporto skyrius | 123 | 125 | 125 | 125 |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos, vietinių rinkliavų lėšos, Europos Sąjungos paramos lėšos, Kelių priežiūros ir plėtros programos lėšos, valstybės biudžeto specialiosios tikslinės dotacijos lėšos ir kitos lėšos. |
| **Klaipėdos miesto savivaldybės 2021–2030 metų strateginio plėtros plano koncepcijos dalys, susijusios su vykdoma programa:**1.2.3. uždavinys. Užtikrinti miesto pasiekiamumą.3.1.1. uždavinys. Skatinti gyventojus rinktis alternatyvius automobiliui keliavimo būdus.3.1.2. uždavinys. Patobulinti viešojo transporto paslaugas.3.1.3. uždavinys. Didinti gatvių tinklo pralaidumą, kokybę ir saugumą. |

Priedas – 2021–2023 m. Klaipėdos miesto savivaldybės susisiekimo sistemos priežiūros ir plėtros programos (Nr. 06) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_